504 
MEMORIAS CIENTIF1CAS I LITER ARIAS 
DEL REY DON SANCHO REY DE NABARRA E DE ARAGON, FIJO 
DEL REY DON REMIRO PRIMERO REY DE ARAGON 
Los nabarros beyendo como fincaban esloyeron por rey de 
Nabarra arey don Sancho de Aragon, et clamo se en su vida 
rey de Aragon et de Nabarra. Este obo tres fijos legitimos, 
al vno dixieron don Pedro et al otro don Alfonso et al otro 
don Remiro. Este rey don Sancho cerquo Huesca et tobola 
grant tienpo cerquada; et vn dia andando alderredor dela 
villa fue ferido de vna saeta et non lo bio ninguno, et el rey 
encubrio se et fuesse a su tienda, et fizo jurar asu fijo donPe 
dro et alos ricos hombres por muert o por vida que nos des- 
cerquasen la villa de Huesca fasta que fuesse prisa, et assi 
fue fecho. Despues fizo su confession et coinulgo, et de si mos- 
tro la ferida, et assi murio enel aynno que andaba la era en 
mil CXXII; et lebantaron e lebaron el cuerpo al monesterio 
de Sant Vitorian, otros dizen que lo enterraron en Mont Ara- 
gon et despues que lo mudaron por miedo delos moros asant 
Johan dela Peyna. Et su fijo don Pedro finco en la tierra. 
DEL REY DON PEDRO DE NABARRA E DE ARAGON FIJO DEL REY 
DON SANCHO 
Muerto el rey don Sancho regno su fijo don Pedro; et tobo 
Huesca cerquada, et vinieron le abatalla grandes poderes de 
moros et con ellos vino el conde don Garcia de Najera, y el 
rey don Pedro lidio con ellos en el campo de Alcarraz de- 
lante de Huesca et vincio la vatalla, et a muehos dellos priso 
et metio al conde donGarcia de Najera en grande prision. 
Et assi priso Huesca, et gano mucho de moros, et torno asus 
regnos. Item dizen algunas canonicas que este rey donPedro 
hedifico la yglesia de Pomplona que oy es. Et clamose en su 
vida rey de Aragon et de Pamplona. Este rey Pedro murio 
sincriazon enel aynno que andaba la era en mil CXXXXII. 
